ลด-ไม่ลด
การประชุมคณะกรรมการนโยบายการเงิน (กนง.) วันพุธที่ 29 พ.ค.นี้ คนแวดวงธุรกิจต่างพากันจับตาว่า จะลดหรือไม่ลดดอกเบี้ยนโยบายจะได้วางแผนถูก ส่วนคนอย่างเราๆ ต้องติดตามเพราะเป็นภัยที่อยู่ใกล้ตัว
23 พ.ค. 2556

การประชุมคณะกรรมการนโยบายการเงิน (กนง.) วันพุธที่ 29 พ.ค.นี้ คนแวดวงธุรกิจต่างพากันจับตาว่า จะลดหรือไม่ลดดอกเบี้ยนโยบายจะได้วางแผนถูก ส่วนคนอย่างเราๆ ต้องติดตามเพราะเป็นภัยที่อยู่ใกล้ตัว 
เพราะการขึ้นลงของดอกเบี้ยหมายถึงภาระเงินในกระเป๋าทั้งสิ้น
หลายคนสงสัยว่า การลดดอกเบี้ยหรือไม่ลด กนง.จะพิจารณาจากอะไรบ้าง
ธีระชัย ภูวนาถนรานุบาล อดีต รมว.คลัง โพสต์ข้อความลงในเฟซบุ๊ก ว่า การตัดสินใจลดดอกเบี้ยลงจากระดับ 2.75% หรือไม่ กนง.จะต้องพิจารณาจากปัจจัย ดังนี้ 
1.ตัวเลขเศรษฐกิจสำคัญล่าสุด ส่ออาการว่า เศรษฐกิจไทยชะลอตัวลงถึงขั้นสมควรลดดอกเบี้ยหรือยัง
2.หากชะลอลงแต่ ณ ขณะนี้ ยังไม่ถึงขั้น ก็ควรดูตัวเลขประมาณการไปข้างหน้าว่า เศรษฐกิจมีแนวโน้มจะชะลอตัวลงถึงขั้นหรือไม่
3.หากลดดอกเบี้ยนโยบายลงจะมีผลลดดอกเบี้ยแบงก์พาณิชย์มากน้อยแค่ไหน จะมีความเสี่ยงฟองสบู่หรือหนี้ภาคครัวเรือนเพิ่มขึ้นหรือไม่
ดอกเบี้ยจึงเป็นเครื่องมือที่ธนาคารกลางใช้เพื่อรักษาเสถียร ภาพของระบบเศรษฐกิจ ไม่ใช่ใช้ดอกเบี้ยเพื่อสกัดเงินไหลเข้า